Կամաց-կամաց եմ քայլերս արել, երբեք չեմ ձգտել «հոգևոր երգչուհի» տիտղոսին, առանձնապես ակտիվ չեմ էլ եղել երաժշտական կայքերում, ավելի գերադասել եմ եկեղեցիներում ծառայել: Բայց ինչպես գիտենք, Տերն Ինքը գիտի ժամանակները, ու քանի որ իմ կյանքն ամբողջությամբ հանձնել եմ Տիրոջը, Նա է առաջնորդում կյանքիս յուրաքանչյուր շրջանն ու փուլը։ Հասունացավ մի պահ, որ հասկացա՝ արդեն պետք է ձայնագրեմ երգերս։ Երբ շրջագայում էի, ծառայում տարբեր հայկական, ռուսական և ամերիկյան եկեղեցիներում, մարդիկ միշտ օրհնության խոսքեր էին ասում, հետաքրքրվում ու սպասում ալբոմին, անցյալ տարի ծառայողական շրջագայության ընթացքում խոստացա, որ հաջորդ տարի, Տիրոջով լույս կտեսնի ձայնասկավառակս։ Փառք Տիրոջը, չստեցի (ծիծաղում է):